437.15 REGOLAMENTI DWAR IL-ĠBIR TA’ DATA DWAR KOMPETIZZJONIJIET GĦAL EQUIDA E L-AVVIŻ LEGALI 307 ta’ l-2003. L-AVVIŻ LEGALI 307 ta’ l-2003. 1. Titolu u skop. (1) It-titolu ta’ dawn ir-regolamenti hu Regolamenti dwar il-Ġbir ta’ Data dwar Kompetizzjonijiet għal Equidae. (2) L-iskop ta’ dawn ir-regolamenti hu li jimplimenta r-regoli mniż/la taħt id-Deċiżjoni tal-Kummissjoni Ewropea 92/216/KEE fuq il-ġbir ta’ data dwar kompetizzjonijiet għal equidae, kif imniżżel fl-artikolu 4(2) tad-Direttiva tal-Kunsill ta’ l-Unjoni Ewropea 90/428/KEE. 2. Awtorità ta’ kordinazzjoni responsabbli għall-ġbir ta’ data. (1) Fit-territorju ta’ Malta għandha tkun appuntata awtorità ta’ kordinazzjoni responsabbli għall-ġbir ta’ data dwar- (a) kompetizzjonijiet kif imsemmi fl-ewwel inċiż ta’ l-artikolu 4(2) tad-Direttiva tal-Kunsill ta’ l-Unjoni Ewropea 90/428/KEE organizzati fit-territorju ta’ Malta; (b) il-kriterji għat-tqassim ta’ fondi provduti fit-tielet subparagrafu tat-tieni inċiż ta’ l-imsemmi artikolu 4(2). (2) It-territorju ta’ Malta għandu jikkomunika lill-Kummissjoni Ewropea, l-isem u l-indirizz ta’ l-awtorità ta’ kordinament appuntata skond is-sub regolament (1).